Los Grauges

Los Grauges, foneticament [luː’grawzej]https://web.archive.org/web/20120611144646/http://communes-oc.cg24.fr/cantons/mareuil/LES-GRAULGES.htm, (Les Graulges en francés) es una anciana comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània. Lo 1er de genier 2017, fusionet emb autras uech comunas per formar la comuna novela de Maruelh en Perigòrd e ne venguet comuna delegada.

 Geografia 
Perimètre dau territòri

Toponimia
La prononciacion es [luː’grawzej].
Lo nom pausa daus problèmas aus toponimistas. Las atestacions ancianas, contradictòrias (Monasterium de Grangis au sègle XIII, Grangii en 1342, Granges, en francés, en 1551 e 1555, Croix des Goulges, en francés, en 1551, per la granda crotz dau cementèri, Les Grauzes en 1740), fan supausar una maissanta lectura d'un nom que deviá èsser Las Granjas Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 330Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 170. Una autra solucion possibla, que refusariá de prener coma talas las prumieras atestacions, seriá Geraldios (fundos), « los bens de Gerald », nom de persona d’origina germanica .

La maissanta lectura pòt èsser dins un sens o dins l'autre. Logicament, deuriá èsser pus frequentament dins lo sens grauja ----> granja que non pas au revers (lo mot granja es plan coneissut, l'autre non). L'archivista o l'escriba que crei de legir graugii dins un tèxte ancian corregís còp-sec en grangii. La recèrcha se desplaça donc puslèu vers lo nom grauj-. Ajustarem que granja es femenin e que lo nom modèrne es au masculin. Per grauj-, si aquò's aquò que fau cerchar, justament, pas luenh de la comuna, lo microtoponime La Grauge (en francés) abonda : un sòu farrós (ferruginós) a Sofrinhac https://fr.wikipedia.org/wiki/Souffrignac, que fai pensar a la color de quauques lauradís aus Grauges, un nom a Magnac-Lavalette-Villars http://www.societe.com/societe/earl-de-la-grauge-398277921.html, una charriera a Ruelle-sur-Touvre, Les Grandes Grauges a Aidon http://fr.mapaworld.com/satellite/la-grauge-ruelle-sur-touvre-france.html... Son tanben daus noms au femenin. 

Aquò's pas una dificultat terribla d'explicar lo passatge dau femenin au masculin dins lo nom Los Grauges : i a benlèu l'influéncia analogica dau mot greuge  e, pus probabla, dins un oèst occitan que fai sovent daus gentilicis sens sufixe, la confusion dau nom dau vilatge emb lo daus abitants (cas semblable coneishut mai d'un còp en Gironda Miquèu Audoièr, Ua solucion unica a un problèma doble : lo grop -ts, fonetica istorica e toponimia, País Gascons n°269, pp. 8-9, Ortès, Noveme-Deceme 2013.): los Grauges son « los abitants de Las Graujas », e après, aquò's lo vilatge que ven entau Los Grauges. Coma los autres microtoponimes en generau, lo nom La Grauja deviá èsser comprés i a quauques segles e benlèu z'es enquera. Son origina, si es pas una evolucion locala de granja, poiriá èsser per exemple lo gallés graua Xavier Delamarre, Dictionnaire de la Langue gauloise, ed. Errance, 2na edicion, 2003, p. 183 emb un sufixe o apondi, benleu -dia (finala qu'existís en celtic, coma per exemple eporedia, *sudia « suja », ueadia, uxediosXavier Delamarre, Dictionnaire de la Langue gauloise, ed. Errance, 2na edicion, 2008, p. 162, 284, 307, 329.
).

 Istòria 
 Lo 1er de genier 2017, la comuna fusionèt emb uech autras comunas per formar la comuna novela de Maruelh en Perigòrd, dont la creacion fuguet ratificada per l'arrestat dau 26 de setembre 2016, çò que transformèt las nuòu comunas ancianas en « comunas delegadas » Arrêté portant création de la commune nouvelle de Mareuil en Périgord| http://www.dordogne.gouv.fr/content/download/21277/158803/file/-24-2016-026-%20RAA%20normal%20septembre%202016%20n%C2%B0%202.pdf| site=Préfecture de la Dordogne (recueil des actes administratifs)|passage=124-128|data=26 de setembre 2016.

 Administracion 

 Abans la refòrma cantonala de 2014, aplicada en 2015, la comuna èra dau canton de Maruelh; es aura dau canton de Brantòsme de Perigòrd.

 Demografia 

Luòcs e monuments

Personalitats ligadas emb la comuna

Veire tanben
 Comunas de Dordonha

Ligams extèrnes

Nòtas

Categoria:Comuna de Dordonha
Categoria:Comuna de Perigòrd